Peatselt algav kolmas Tallinna Arhitektuuribiennaal TAB kannab pealkirja “Isejuhtiv linn”. TAB alustab uut peatükki Tallinna linnaehituse mõtestamises ja visualiseerib võimalusi, mida uue tehnoloogia vahendid pakuvad. Biennaali kuraatoritekollektiivi juhib arhitekt ja linnaplaneerija Marten Kaevats, biennaali korraldab Eesti Arhitektuurikeskus.
#000003
Seekordse TABi peanäitus “Keha ehitus. Body Building” vaatleb tänapäevase ehituskunsti hübriidsed ilminguid, kus omavahel põimuvad tehnoloogia, teadus ning uued materjalid. Vähem või rohkem kontrollitud süsteemsed suhted võimaldavad kujundada uusi nähtusi meie elukeskkonna jaoks. Nähtuseid, mis otsivad justkui tasakaalu kontrollimatu ja kontrollitava – keha ja ehituse – vahel.
#000004
Uudne ehituskunst on väljumas arhitektuuri tavapärastest piiridest. Niinimetatud isejuhtivad intelligentsed süsteemid, kus nii teadus kui ka kunst on dialoogis teoreetiliste ja füüsiliste nähtustega, loovad uusi esteetilisi ning ruumilisi kvaliteete. Kõik see hakkab meie elukeskkonda mõjutama juba lähitulevikus.
#000005
Arhitektuurimuuseumi peasaalis toimuval näitusel osaleb kümme rahvusvahelist arhitektuuristuudiot nii oma prototüüpide kui ka installatsioonidega.
#000006
Näitus jääb muuseumi suures saalis avatuks 11. oktoobrini.
#000007
Näituse raames annab tantsukunstnik Maarja Tõnisson muuseumi suures saalis 17.09. ja 1.10. kl 19 kaks tantsuetendust. Piletid Piletilevist ja Arhitektuurimuuseumist.
#000010